OpenLLM-France/wikimedia huggingface dataset:
# Vypin

Vypin o Vypeen (Malayalam: വൈപ്പിന്‍, de veppu = dipòsit) és una illa del districte d'Ernakulam a Kerala. L'illa va sorgir el 1341 després d'una gran inundació i té 27 km de llarg. Està situada a 09° 58′ N, 76° 10′ E﻿ / ﻿9.967°N,76.167°E﻿ / 9.967; 76.167. La superfície era de 57 km². El 1901 tenia una població de 40.365 habitants.

## Història

Fou teatre de més d'una batalla entre el zamorín de Calicut i el raja de Cochin. El 1593 el zamorín va patir una greu derrota davant Cochin que tenia l'ajut portuguès. Al segle xvii els holandesos la van dominar bona part del segle (1662-1795). Al segle xviii durant les guerres entre Travancore i Mysore, fiu un lloc disputat; la fortalesa holandesa (Ayakotta) estava a la part nord de l'illa i encara que aquesta formava part de l'estat de Cochin, la part més al sud fou territori britànic i l'extrem nord pertanyia a Travancore. A diversos llocs de l'illa hi ha esglésies portugueses i holandeses i una església cristiana siriana a Narakkal que seria anterior al segle xv.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Vydrany

Vydrany és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1245.
# Virappa Nayaka

Virappa Nayaka fou virrei de Madura per compte de Vijayanagar. Era fill de Krishnappa Nayaka I al que va succeir el 1572. Mr. Rangachari parla d'un associat al tron, Visvanatha II, però això és dubtós.
Sundarattol Mavali Vanadarayar fill il·legítim del rei pandya i senyor del país de Bana, on els pandyes s'havien establert vers 1261-1272, s'hauria apoderat de Mavalivanam, fortificat Manamadurai i Kalaiyarkovil i apoderat del territori veí. El virrei va reaccionar ràpidament i el palayman fou confiscat.
Nelson i Mr. Rangachari el consideren un rei supeditat al general Ariyanatha, dajavay i pradhani, però és possible que l'autoritat d'aquest fos limitada a un territori, ja que no hi ha evidencies d'haver estat un poder a l'ombra. Les inscripcions no en diuen res i asseguren el control de Virappa sobre els feudataris com els pandyes de Tenkasi i el Tiruvadi, i governant en nom de Vijayanagar. Efectivament hi a constància d'actuacions dels reis de Vijayanagar al virregnat amb inscripcions de Venkata I (de 1586, 1588 i 1590); una inscripció de 1594 expressament esmenta Virappa com a feudatari de Venkata; en aquest temps hi va haver tres reis de Vijayanagar però només Venkata exercí un control del que resta constància, si bé no hi ha dubte de la lleialtat de Virappa a tots tres. El control de Vijayanagar es va afluixar després de Venkata. La capital de Vijayanagar s'havia traslladat a Penukonda però la seva autoritat a Madura no es va posar en qüestió: a la mort del rei Tirumala el va succeir Sriranga amb seu a Penukonda i el seu germà Rama, va esdevenir virrei de Srirangapattanam, mentre un tercer germà, Venkata, va esdevenir virrei d'una regió que incloïa Madura. Sriranga va morir sense successió i Rama el va premorir i llavors Venkata va esdevenir gran rei únic. Sembla que en aquest temps hi va haver una revolta a Madura (que no seria una revolta del virrei sinó en la regió al seu càrrec) i Venkata va enviar a reprimir-la al seu nebot Tirumala (fill de Rama) però aquest va fer causa comuna amb els rebels i es va apoderar de Srirangapattanam; Venkata va fer retornar Madura a l'obediència mentre Srirangapattanam esdevenia en la pràctica independent.
Va restaurar la fortalesa de Trichinopoly, en va construir una a Aruppukkottai (Ramnad), així com a murs de defensa al temple de Chidambaram, entre altres construccions.
Vers 1592 els jesuïtes van establir una missió a Madura dirigida pel pare G. Fernández, que volia convertir a les classes dirigents del regne. Es va construir una església amb permís reial. Va treballar 14 anys sense resultats (no va convertir ni una sola persona), ja que els portuguesos (anomenats parangis) no eren ben vistos.
Va morir després de 22 anys i 9 mesos de regnats al començament de setembre de 1595. Va deixar tres fills: Kumara Krishnappa, Vtevappa, i Kasturi Rangappa i el va succeir el primer, el gran; la primera inscripció del successor Krishnappa Nayaka II, té data d'abril del 1596.

## Referències

* R. Sathyanatha Aiyar, History Of The Nayaks Of Madura, 1924, editor Humphrey Milford, Oxford University Press
# Vuadens

Vuadens és un municipi suís del cantó de Friburg, situat al districte de la Gruyère.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Wewoka

Wewoka és una ciutat dels Estats Units a l'estat d'Oklahoma. Segons el cens del 2000 tenia 3.562 habitants.

## Demografia

Segons el cens del 2000, Wewoka tenia 3.562 habitants, 1.390 habitatges, i 884 famílies. La densitat de població era de 284,2 habitants per km².
Dels 1.390 habitatges en un 30,1% hi vivien nens de menys de 18 anys, en un 40% hi vivien parelles casades, en un 19% dones solteres, i en un 36,4% no eren unitats familiars. En el 33,4% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,8% tenia menys de 18 anys, un 9,4% entre 18 i 24, un 23,4% entre 25 i 44, un 19,5% de 45 a 60 i un 19,8% 65 anys o més.
L'edat mediana era de 37 anys. Per cada 100 dones de 18 o més anys hi havia 80,4 homes.
La renda mediana per habitatge era de 19.490 $ i la renda mediana per família de 27.130 $. Els homes tenien una renda mediana de 22.467 $ mentre que les dones 17.670 $. La renda per capita de la població era de 12.039 $. Entorn del 26,6% de les famílies i el 29,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wewoka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Wewoka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Weverton Pereira da Silva

Weverton Pereira da Silva (Rio Branco, Brasil; 13 de desembre de 1987) és un futbolista professional brasiler que juga com a porter pel Clube Atlético Paranaense de la Sèrie A del Brasil.

## Palmarès
### Campionats internacionals

| Títol | Club | País | Any |
| Jocs Olímpics | Selecció del Brasil | Rio de Janeiro | 2016 |

## Referències

* ↑ WEVERTON
Weverton amb el Brasil - Plantilles de navegació :
Selecció de futbol del Brasil – Copa del Món de Futbol de 2022
1 Alisson •
2 Danilo •
3 Thiago Silva  •
4 Marquinhos •
5 Casemiro •
6 Alex Sandro •
7 Paquetá •
8 Fred •
9 Richarlison •
10 Neymar •
11 Raphinha •
12 Weverton •
13 Dani Alves •
14 Militão •
15 Fabinho •
16 Telles •
17 Bruno Guimarães •
18 Gabriel Jesus •
19 Antony •
20 Vinícius Jr. •
21 Rodrygo •
22 Ribeiro •
23 Ederson •
24 Bremer •
25 Pedro •
26 Martinelli •
Entrenador: Tite :
# Windows on the World

Windows on the World va ésser un restaurant de luxe de 4600 metres quadrats ubicat a les plantes 106 i 107 de la Torre Nord del World Trade Center a Nova York (Estats Units d'Amèrica). Mirant des de les finestres del seu bar, hom podia gaudir de les vistes majestuoses del sud de l'illa de Manhattan amb l'aiguabarreig del Hudson River i l'East River, d'Ellis Island i de Staten Island amb el seu pont Verrazano-Narrows.
Va ser inaugurat el 1976 i el 26 de febrer del 1993 va patir un atac terrorista amb cotxe bomba que el va obligar a fer reparacions per una vàlua de 25 milions de dòlars estatudinencs. L'any 2000, els seus ingressos van assolir la xifra de 37,5 milions de dòlars, fent-lo esdevindre el restaurant més pròsper dels Estats Units.
L'etiqueta requeria americanes per als homes i era estrictament observada: un home que hi arribés amb una reserva però sense jaqueta era comminat a dirigir-se al bar on l'etiqueta era més relaxada i tenia preus més assequibles.
Windows on the World va ser destruït durant els atemptats de l'11 de setembre del 2001. Abans de l'atac, el restaurant acollia el Waters Financial Technology Congress, els empleats del qual, 71 convidats més i els 73 treballadors del restaurant moriren de resultes de l'atac.
Es creu que l'home captat a la fotografia, anomenat en anglès The Falling Man (L'home que cau) era un empleat del restaurant que es deia Jonathan Briley.
El 4 de gener del 2006, els empleats del restaurant que van sobreviure a l'atemptat, van inaugurar un restaurant cooperatiu anomenat Colors en homenatge als seus companys que van morir durant l'atac. El seu menú pretén reflectir la diversitat dels membres de l'antic equip.

## Enllaços externs

* Article del periòdic britànic The Guardian sobre aquest restaurant. (anglès)
* COLORS Restaurant
# Víktor Iúsxenko

Víktor Iúsxenko (ucraïnès: Віктор Андрійович Ющенко) (Khoruzhivka, 23 de febrer de 1954) va ser president d'Ucraïna des del novembre del 2004 fins al febrer del 2010.
Es va presentar a les eleccions presidencials d'octubre-novembre del 2004. Iúixtxenko va guanyar les eleccions gràcies al recompte dels vots de la segona volta entre ell i Víktor Ianukòvitx, el candidat que comptava amb el suport del govern. El Tribunal Suprem d'Ucraïna va exigir un recompte a causa dels extensos fraus electorals a favor de Ianukòvitx en l'escrutini inicial. El Tribunal va dictaminar que havia guanyat Iúixtxenko (53% a 47%). En el procés hi van tenir un paper important les protestes públiques contra el frau electoral, que van ser conegudes com la "Revolució Taronja", terme que va promoure el mateix Iúsxenko.

## Referències

* ↑ «Profile: Viktor Yushchenko» (en anglès). BBC News, 13-01-2010.
* ↑ Åslund, Anders; McFaul, Michael. Revolution in Orange: The Origins of Ukraine's Democratic Breakthrough (en anglès). Carnegie Endowment for International Peace, 2006. ISBN 978-0-87003-221-9.
* ↑ D'Anieri, Paul J. Understanding Ukrainian Politics: Power, Politics, and Institutional Design (en anglès). M.E. Sharpe, 2007. ISBN 978-0-7656-1811-5.
* ↑ «Interview with Ukrainian President Viktor Yushchenko: 'The Problems Began After the Orange Revolution'» (en anglès). Der Spiegel, 07-09-2009. ISSN: 2195-1349.
# Williamson

«Williamson» té aquests significats:
* Toponímia:
** Williamson (Arizona)
** Williamson (Illinois)
** Williamson (Iowa)
** Williamson (Virgínia de l'Oest)
* Biografies:
** Alexander William Williamson (1824-1904), químic anglès d'ascendència escocesa
** John Finley Williamson (Canton, Ohio, 1887 - Toledo, Ohio, 1964), director de cors estatunidenc
** Oliver E. Williamson (Superior, Wisconsin, 1932), economista estatunidenc
** Roger Williamson, pilot de curses automobilístiques britànic
* Miscel·lània: Reacció de Williamson, mètode de síntesi d'èters a partir d'un alcohol i un halur orgànic
# Wu Zhen

    Advertiment: Wuzhen (xinès,乌镇) és una antigua població xinesa (Tongxiang)
[[Fitxer:Wu Zhen. Stalks of Bamboo by a Rock. 90,6x42,5cm.1347. National Palace Museum,
Taipei1.jpg|miniatura|Canyes de bambú i roca, Museu Nacional del Palau de Taipei]] Wu Zhen (xinès simplificat: 吴镇; xinès tradicional: 吳鎮; pinyin: Wú Zhèn), amb el sobrenom del taoista de la flor de presseguer, fou un pintor, cal·lígraf i astròleg sota la dinastia Yuan; nascut el 1280 a Jiaxing, província de Zhejiang i mort el 1354,
Pintor paisatgista de muntanyes i d'aigua (aquest tipus de paisatge es coneix amb el nom de shanshui). Cèlebre també per les seves pintures de pescadors i bambús. Influenciat per l'escola de Pintura Dong Yuan, insistia més en l'abstracció que en el naturalisme, seguint la tendència del seu temps. En les seves obres, es pot observar un intens esperit literari i una preocupació per la recerca de la bellesa interior. No era gaire partidari de limitar-se a la còpia de pintors anteriors. La seva tècnica es caracteritzava per pinzellades sobre un suport de paper fent servir la part més seca del pinzell. Es considera que la seva obra més important fou La muntanya Central, i fou molt famosa la seva pintura Pescadors. Forma part del col·lectiu els quatre mestres Yuan, amb Huang Gongwang, Ni Zan i Wang Meng.

## Bibliografia

* Pintura china tradicional: historia cantada en poemas sin voz, de Zhang Jiayi i Nie Chongzheng. China Intercontinental Press. Pàgs. 84-85.
* Vacío y plenitud: el lenguaje de la pintura china, de François Cheng. Pàgs. 31-32 i 36.

## Enllaços externs

* Sobre els quatre mestres Yuan i diverses escoles de pintura:
http://www.chinatoday.mx/esp/sample1/content/2011-10/11/content_397355.htm Arxivat 2015-09-23 a Wayback Machine.
# Wu Zuoren

Wu Zuoren (xinès simplificat: 吴作人; xinès tradicional:吳作人; pinyin: Wú Zuòrén), també conegut a Europa com a Ou Sogène fou un pintor contemporani i càrrec polític. És cèlebre tant per la seva obra inspirada en la tradició xinesa amb tinta com per la seva obra feta a l'oli influïda pels artistes europeus. Entre les seves obres cimeres destaquen: ”Retrat de Qi Baishi”, La gorja Sanmen del riu Groc” i “El camp de batalla del Crisantem més fragant”. Per les seves pintures ha guanyat diversos i importants premis.

## Dades biogràfiques

Va néixer l'any 1908 al comtat de Jingxian, província d'Anhui i va morir el 1997 a Pequín. Va començar els seus estudis d'art als 19 anys al Departament d'Arquitectura de l'Escola Industrial de Suzhou. De seguida va anar a parar a l'Acadèmia d'Art de Xangai. I l'any 1928 va anar al Departament d'Art de la Universitat Central de Nanjing on va estudiar amb Xu Beihong durant un temps. L'any 1930 va viatjar a Europa on va ingressar a l'École National Superieure de Beaux Arts de París i, després a l'Acadèmia Reial de Belles Arts de Bèlgica. El 1935 tornà al seu país com a professor del Departament de Pintura a l'Oli de la Universitat Central de Pequín. L'any 1937 es traslladà a Chongqing per impartir classes a la seva universitat. L'any 1939, la seva primera esposa, la belga Lina, mor arran de complicacions degudes a un part i agreujades pels bombardejos de la força aèria japonesa a Chongqing (la seva segona esposa va ser l'artista Xiao Shufang). El 1947 torna a Europa on exposà a Londres, París i Ginebra. A començaments de 1949 va ser professor del Departament de Pintura a l'Oli de l'Acadèmia de Belles Arts de Pequín de la qual serà el seu director (1058). Entre el seu diversos càrrecs, destaquen el de president de l'Acadèmia Central de Belles Arts i president de l'Associació d'Artistes Xinesos. A la dècada dels 50 va ser membre de l'Assemblea Nacional Popular.

## Bibliografia

* Between Two Cultures: Late-nineteenth- and Twentieth-century Chinese Paintings from the Robert H. Ellsworth Collection in the Metropolitan Museum of Art de Wen C. Fong.Pàgs. 219, 221, 223, 227, 267, 278-279.
* Modern Chinese Artists - A Biographical Dictionary de Michael Sullivan, Berkeley. University of California Press. 2006.

## Referències i enllaços externs

* http://arts.cultural-china.com/en/77Arts4110.html
* http://www.wuzuoren.org/?page_id=958
* http://chineseposters.net/artists/wuzuoren.php Arxivat 2014-07-20 a Wayback Machine.
* http://hefnercollection.com/hefnercollection/portfolio.cfm?aid=25 Arxivat 2016-03-03 a Wayback Machine.
# Wu de Qin

Wu (秦武王 en xinès), també conegut com a Daowulie (秦悼武烈王) o Daowu (秦悼武王) o Wulie (秦武烈王) fou un rei de l'Estat de Qin de 310 aC a 307 aC durant el període dels regnes combatents de la història de la Xina. Malgrat la seva curta època de regnat, el rei Wu no va fer res per la unificació. Envaí alguns dels Estats Combatents, especialment Liang (魏). En el seu quart any, el seu ministre Meng Shuo el desafià en un concurs de portar el quadripod, el rei Wu es va trencar l'os del genoll en tractar de portar el quadripod. A la nit, li sortí sang dels ulls, i molt aviat va morir. Havia ascendit al tron a l'edat de dinou anys, i va morir als 23. Ell només governà durant quatre anys. Després de la mort del Rei Wu, Meng Shuo fou ajusticiat pels altres ministres. Com el Rei Wu morí jove, no va tenir fills. Això provocà confusió en Qin durant un curt període.
# Wauseon

Wauseon és una ciutat dels Estats Units a l'estat d'Ohio. Segons el cens del 2000 tenia 7.091 habitants.

## Demografia

Segons el cens del 2000, Wauseon tenia 7.091 habitants, 2.706 habitatges, i 1.875 famílies. La densitat de població era de 555,3 habitants/km².
Dels 2.706 habitatges en un 37,9% hi vivien nens de menys de 18 anys, en un 53% hi vivien parelles casades, en un 12,2% dones solteres, i en un 30,7% no eren unitats familiars. En el 26% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,1% tenia menys de 18 anys, un 9,1% entre 18 i 24, un 28,8% entre 25 i 44, un 20,5% de 45 a 60 i un 12,5% 65 anys o més.
L'edat mediana era de 34 anys. Per cada 100 dones de 18 o més anys hi havia 85,1 homes.
La renda mediana per habitatge era de 39.591 $ i la renda mediana per família de 48.981 $. Els homes tenien una renda mediana de 32.645 $ mentre que les dones 24.042 $. La renda per capita de la població era de 17.491 $. Aproximadament el 3,9% de les famílies i el 5,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wauseon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Wauseon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Wauwatosa

Wauwatosa és una població dels Estats Units a l'estat de Wisconsin. Segons el cens del 2006 tenia 44.798 habitants.

## Demografia

Segons el cens del 2000, Wauwatosa tenia 45.602 habitants, 20.388 habitatges, i 12.314 famílies. La densitat de població era de 1.378,5 habitants per km².
Dels 20.388 habitatges en un 28,3% hi vivien nens de menys de 18 anys, en un 50% hi vivien parelles casades, en un 7,9% dones solteres, i en un 39,6% no eren unitats familiars. En el 33,9% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,96.
Per edats la població es repartia de la següent manera: un 23,3% tenia menys de 18 anys, un 5,5% entre 18 i 24, un 31,2% entre 25 i 44, un 21,9% de 45 a 60 i un 18,2% 65 anys o més.
L'edat mediana era de 39 anys. Per cada 100 dones de 18 o més anys hi havia 81,9 homes.
La renda mediana per habitatge era de 54.519$ i la renda mediana per família de 68.030$. Els homes tenien una renda mediana de 46.721$ mentre que les dones 35.289$. La renda per capita de la població era de 28.834$. Aproximadament el 2,3% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wauwatosa» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Wauwatosa». American Fact Finder. Oficina del Cens dels Estats Units, 12-01-2010.
# Xavier Carmaniu i Mainadé

Xavier Carmaniu i Mainadé (Girona, 1975) és un historiador i periodista català. Ha col·laborat en les publicacions Revista de Girona i L'Avenç, i a les emissores de ràdio Ona Catalana, COM Ràdio, Cadena SER, Catalunya Ràdio i RAC 1. El programa El tren de la història, d'Ona Catalana, va ser nominat com a millor programa de ràdio als Premis Ràdio Associació de Catalunya el 2002. A Televisió de Girona, ha presentat el programa d'entrevistes a escriptors La ciutat dels llibres i les sèries documentals L'espiral de la història (nominada a millor programa local als Premis Zapping l'any 2004) i Girona desapercebuda.

## Obra publicada

Xavier Carmaniu ha publicat diverses novel·les i llibres de temàtica històrica:
* Rafael Masó, Ciutadà de Girona (coautor, Ajuntament de Girona, 2006)
* Carles Rahola, l'home civilitzat (Curbet, 2006)
* Captiu i desarmat (Curbet, 2007)
* Cambra de Comerç de Sant Feliu de Guíxols: crònica de cent anys d'història (1905-2005) (Curbet, 2008)
* Germans Sàbat, 50 anys, 1958-2008 (Ajuntament de Girona, 2008)
* El vol d'una ratlla (Ajuntament de Girona, 2008)
* Girona era Sant Gregori (Curbet, 2009)
* Història amb pilotes: es pot aprendre història parlant de futbol? (Meteora, 2010)
* La Man­co­mu­ni­tat i la Dipu­tació de Girona (Diputació de Girona, 2015)

## Referències

* ↑ «L'espiral de la història». CRDI - Ajuntament de Girona. [Consulta: 31 desembre 2022].
* ↑ Torre, Iosu de la «Xavier Carmaniu: «En ‘El tren de la història’ hi ha seient per a totes les edats»». El Periódico de Catalunya, 12-11-2022.
* ↑ Bonaventura, Daniel «Xavier Carmaniu recorre al futbol per explicar la història». Diari de Girona, 01-06-2010.
* ↑ L., J. C. «Un llibre analitza des del prisma gironí la Mancomunitat». El Punt Avui.
# Xavier Rudd

Xavier Rudd és un cantant, músic i compositor d'origen australià nascut l'any 1978. La seva música és una barreja d'estils (folk, reggae, blues, indie folk i folk rock) amb rellevància temàtica per la natura i la platja, ja que ell és un amant del surf. Rudd és multi-instrumentista (veu, guitarra, harmònica, yidaki, guitarra lap steel, percussió...) Diverses cançons seves, incorporen temes socialment conscients, com l'espiritualitat, la humanitat, l'ecologisme i els drets dels indígenes australians .

## Discografia

* 2002: To Let
* 2004: Solace
* 2005: Food in the Belly
* 2007: Withe Moth
* 2008: Dark Shades oh Blue
* 2010: Koonyum Sun
* 2012: Spirit Birt
* 2015: Nanna

## Referències

* ↑ Oksenhorn, Stewart «For Xavier Rudd, music is all about making connections». The Aspen Times, 15-01-2008 [Consulta: 16 octubre 2016]. «Còpia arxivada». Arxivat de l'original el 2015-09-25. [Consulta: 16 octubre 2016].

## Enllaços externs

* Pàgina web oficial (anglès)